**A 69. sorszámú Lovász megnevezésű szakképesítés szakmai és vizsgakövetelménye**

**1. AZ ORSZÁGOS KÉPZÉSI JEGYZÉKBEN SZEREPLŐ ADATOK**

1.1. A szakképesítés azonosító száma: 34 621 02

1.2. Szakképesítés megnevezése: Lovász

1.3. Iskolai rendszerű szakképzésben a szakképzési évfolyamok száma: 3

1.4. Iskolarendszeren kívüli szakképzésben az óraszám: 800-1000

**2. EGYÉB ADATOK**

2.1. A képzés megkezdésének feltételei: iskolai előképzettség vagy bemeneti kompetenciák teljesítése

2.1.1. Iskolai előképzettség: alapfokú iskolai végzettség

2.1.2. Bemeneti kompetenciák: iskolai előképzettség hiányában a képzés megkezdhető a 3. mellékletben a mezőgazdasági szakmacsoportra meghatározott kompetenciák birtokában.

2.2. Szakmai előképzettség: -

2.3. Előírt gyakorlat: -

2.4. Egészségügyi alkalmassági követelmények: szükségesek

2.5. Pályaalkalmassági követelmények: -

2.6. Elméleti képzési idő aránya: 40%

2.7. Gyakorlati képzési idő aránya: 60%

2.8. Szintvizsga:nappali rendszerű oktatás vagy a nappali oktatás munkarendje szerint szervezett felnőttoktatás esetén kötelező

2.9. Az iskolai rendszerű képzésben az összefüggő szakmai gyakorlat időtartama:

3 évfolyamos képzés esetén a 9. évfolyamot követően 140 óra, a 10. évfolyamot követően 140 óra;

2 évfolyamos képzés esetén az első szakképzési évfolyamot követően 160 óra

**3. PÁLYATÜKÖR**

**3.1. A szakképesítéssel legjellemzőbben betölthető munkakörök, foglalkozások**

|  |  |  |  |
| --- | --- | --- | --- |
|  | A | B | C |
| 3.1.1. | **FEOR száma** | **FEOR megnevezése** | **A szakképesítéssel betölthető munkakörök** |
| 3.1.2. | 6121 | Szarvasmarha, ló, sertés, juhtartó és tenyésztő | Lovász |
| 3.1.3. | Csikógondozó |
| 3.1.4. | Csikós |
| 3.1.5. | Istállómester |
| 3.1.6. | Lóápoló és gondozó |
| 3.1.7. | Lótartó és -tenyésztő |
| 3.1.8. | Lótenyésztő |
| 3.1.9. | Ménápoló |
| 3.1.10. | Ménesi kanca-gondozó |

**3.2. A szakképesítés munkaterületének rövid leírása:**

Biztosítja a ló szakszerű gondozását, takarmányozását. Kialakítja a ló optimális tartási körülményeit. Elvégzi a tenyésztéssel kapcsolatos gyakorlati feladatokat. Részt vesz a ló napi mozgatási feladatainak ellátásában és alapkiképzésében.

A szakképesítéssel rendelkező képes:

**-** kiválasztani a korcsoportoknak, használatnak, tenyészállatnak megfelelő takarmányokat, és összeállítani a takarmány adagokat,

**-** kialakítani az istálló és környezetének rendjét,

**-** gondoskodni az istálló higiéniai előírások betartásáról,

**-** megszervezni és végrehajtani a lovak mindennapi mozgatását és jártatását,

**-** előkészíteni, ellenőrizni és karbantartani a lovak mozgatásához kapcsolódó eszközöket és szerszámokat,

**-** karbantartani az istálló, a karámok és a szérűskert berendezéseit és a felszereléseit,

**-** segédkezni a ló egészségügyi ellátásában,

**-** felismerni a ló legjellemzőbb betegségeit, illetve a beteg és sérült állat gondozását az állatorvos utasításainak megfelelően elvégezni,

**-** elvégezni a kancák próbáltatását és közreműködni a termékenyítésben,

**-** felismerni a közeledő ellés jeleit, szakszerűen előkészülni az ellésre és segítséget nyújtani az ellésnél,

**-** felkészíteni a lovat bemutatókra, vizsgákra, bírálatokra, illetve aukciókra,

**-** előkészíteni a lovat futószáras, nyereg alatti, illetve fogatban történő használatra,

**-** a ló futószáras, nyereg alatti, illetve fogatban történő mozgatására, jártatására,

**-** végrehajtani a ló munka utáni ápolását, gondozását,

**-** munkavédelmi előírásokat betartani.

**3.3. Kapcsolódó szakképesítések**

|  |  |  |  |
| --- | --- | --- | --- |
|  | A | B | C |
| 3.3.1. | **A kapcsolódó szakképesítés, részszakképesítés, szakképesítés-ráépülés** | | |
| 3.3.2. | **azonosító száma** | **megnevezése** | **a kapcsolódás módja** |
| 3.3.3. | 21 621 01 | Lóápoló és gondozó | részszakképesítés |
| 3.3.4. | 35 813 01 | Belovagló | szakképesítés-ráépülés |
| 3.3.5. | 35 521 03 | Patkolókovács | szakképesítés-ráépülés |
| 3.3.6. | 34 621 03 | Állattartó szakmunkás | azonos ágazat |
| 3.3.7. | 54 621 01 | Állattenyésztő és állategészségügyi technikus | azonos ágazat |
| 3.3.8. | 34 814 01 | Családi gazdálkodó | azonos ágazat |
| 3.3.9. | 34 621 01 | Gazda | azonos ágazat |
| 3.3.10. | 34 624 01 | Halász, haltenyésztő | azonos ágazat |
| 3.3.11. | 54 621 02 | Mezőgazdasági technikus | azonos ágazat |

**4. SZAKMAI KÖVETELMÉNYEK**

|  |  |  |
| --- | --- | --- |
|  | A | B |
| 4.1. | **A szakképesítés szakmai követelménymoduljainak az állam által elismert szakképesítések szakmai követelménymoduljairól szóló kormányrendelet szerinti** | |
| 4.2. | **azonosító száma** | **megnevezése** |
| 4.3. | 11497-12 | Foglalkoztatás I. |
| 4.4. | 11499-12 | Foglalkoztatás II. |
| 4.5. | 11500-12 | Munkahelyi egészség és biztonság |
| 4.6. | 10951-16 | Lógondozási feladatok |
| 4.7. | 11016-12 | Lótenyésztési feladatok |
| 4.8. | 11017-12 | Lovaglási feladatok I. |
| 4.9. | 10953-16 | Fogathajtási feladatok |

**5. VIZSGÁZTATÁSI KÖVETELMÉNYEK**

**5.1. A komplex szakmai vizsgára bocsátás feltételei:**

Az iskolarendszeren kívüli szakképzésben az 5.2. pontban előírt valamennyi modulzáró vizsga eredményes letétele.

Az iskolai rendszerű szakképzésben az évfolyam teljesítését igazoló bizonyítványban foglaltak szerint teljesített tantárgyak – a szakképzési kerettantervben meghatározottak szerint – egyenértékűek az adott követelménymodulhoz tartozó modulzáró vizsga teljesítésével*.*

**5.2. A modulzáró vizsga vizsgatevékenysége és az eredményesség feltétele:**

|  |  |  |  |
| --- | --- | --- | --- |
|  | A | B | C |
| 5.2.1. | **A szakképesítés szakmai követelménymoduljainak** | | |
| 5.2.2. | **azonosító száma** | **megnevezése** | **a modulzáró vizsga vizsgatevékenysége** |
| 5.2.3. | 10951-16 | Lógondozási feladatok | gyakorlati |
| 5.2.4. | 11016-12 | Lótenyésztési feladatok | írásbeli |
| 5.2.5. | 11017-12 | Lovaglási feladatok I. | gyakorlati |
| 5.2.6. | 10953-16 | Fogathajtási feladatok | gyakorlati |
| 5.2.7. | 11497-12 | Foglalkoztatás I. | írásbeli |
| 5.2.8. | 11499-12 | Foglalkoztatás II. | írásbeli |
| 5.2.9. | 11500-12 | Munkahelyi egészség és biztonság | írásbeli |

Egy szakmai követelménymodulhoz kapcsolódó modulzáró vizsga akkor eredményes, ha a modulhoz előírt feladat végrehajtása legalább 51%-osra értékelhető.

**5.3. A komplex szakmai vizsga vizsgatevékenységei és vizsgafeladatai:**

**5.3.1. Gyakorlati vizsgatevékenység**

A) A vizsgafeladat megnevezése: **Lógondozási és lótenyésztési feladatok végrehajtása**

A vizsgafeladat ismertetése: a vizsgázó a ló gondozásával és tenyésztésével összefüggő komplex feladatot hajt végre, mely a 4. Szakmai követelmények pontban megadott „*Lógondozási feladatok”* és „*Lótenyésztési feladatok”* szakmai modulok gyakorlati tevékenységeire épül.

A vizsgafeladat időtartama: 60 perc

A vizsgafeladat aránya: 30%

B) A vizsgafeladat megnevezése: **Lovaglási és fogathajtási feladatok végrehajtása**

A vizsgafeladat ismertetése: A vizsgázó lovaglási és fogathajtási komplex feladatot hajt végre, mely a 4. Szakmai követelmények pontban megadott „*Lovaglási feladatok”* és „*Fogathajtási feladatok”* szakmai modulok gyakorlati tevékenységeire épül.

A vizsgázó a feladat végrehajtása során minden esetben alapfokú díjlovaglási programot és alapfokú díjható programot is bemutat. A lóval szakszerűen bánik, a feladat végrehajtásához megfelelő szerszámzatot választ ki és használ.

A vizsgafeladat időtartama: 60 perc

A vizsgafeladat értékelési súlyaránya: 30%

**5.3.2. Központi írásbeli vizsgatevékenység**

A vizsgafeladat megnevezése: -

A vizsgafeladat ismertetése: -

A vizsgafeladat időtartama: -

A vizsgafeladat értékelési súlyaránya: -

**5.3.3. Szóbeli vizsgatevékenység**

A) A vizsgafeladat megnevezése: **Lógondozás és lótenyésztés elméleti ismeretei**

A vizsgafeladat ismertetése: a szóbeli vizsgatevékenység központilag összeállított vizsgakérdései a 4. Szakmai követelmények pontban szereplő *„Lógondozási feladatok”* és *„Lótenyésztési feladatok”* szakmai követelménymodulok témaköreit tartalmazzák.

A vizsgafeladat időtartama: 30 perc (felkészülési idő 20 perc, válaszadási idő 10 perc)

A vizsgafeladat értékelési súlyaránya: 20%

B) A vizsgafeladat megnevezése: **Lovaglás és fogathajtás elméleti ismeretei**

A vizsgafeladat ismertetése: a szóbeli vizsgatevékenység központilag összeállított vizsgakérdései a 4. Szakmai követelmények pontban szereplő *„Lovaglási feladatok”* és *„Fogathajtási feladatok”* szakmai követelménymodulok témaköreit tartalmazzák.

A vizsgafeladat időtartama: 30 perc (felkészülési idő 20 perc, válaszadási idő 10 perc)

A vizsgafeladat értékelési súlyaránya: 20%

**5.4. A vizsgatevékenységek szervezésére, azok vizsgaidőpontjaira, a vizsgaidőszakokra, a vizsgatevékenységek vizsgatételeire, értékelési útmutatóira és egyéb dokumentumaira, a vizsgán használható segédeszközökre vonatkozó részletes szabályok:**

A szakképesítéssel kapcsolatos előírások a http://nive.hu/ weblapon érhetők el a Vizsgák menüpont alatt.

**5.5. A szakmai vizsga értékelésének a szakmai vizsgaszabályzattól eltérő szempontjai: -**

**6. ESZKÖZ- ÉS FELSZERELÉSI JEGYZÉK**

|  |  |
| --- | --- |
|  | **A** |
| 6.1. | **A képzési és vizsgáztatási feladatok teljesítéséhez szükséges eszközök minimumát meghatározó eszköz- és felszerelési jegyzék** |
| 6.2. | Zabroppantó |
| 6.3. | Traktor |
| 6.4. | Borona |
| 6.5. | Locsolóberendezés |
| 6.6. | Fűnyíró, fűkasza |
| 6.7. | Villanypásztor |
| 6.8. | Karám |
| 6.9. | Önitató rendszer |
| 6.10. | Poroltó |
| 6.11. | Lószállításhoz használt eszközök |
| 6.12. | Akadályok |
| 6.13. | Hajtókocsik, szekerek, stilkocsik, gumis kocsik |
| 6.14. | Almozás, takarítás kéziszerszámai |
| 6.15. | Védőfelszerelések |
| 6.16. | Lónyíró-gép |
| 6.17. | Ápolófelszerelés |
| 6.18. | Karbantartó eszközök |
| 6.19. | Lószerszám (hám) |
| 6.20. | Nyereg |
| 6.21. | Kantár |
| 6.22. | Futószár |
| 6.23. | Segédszárak |
| 6.24. | Ostor |
| 6.25. | Lábvédők |
| 6.26. | Kötőfék |
| 6.27. | Vezetőszár |
| 6.28. | Egyéni védőfelszerelés |
| 6.29. | Munkabiztonsági berendezések |
| 6.30. | Környezetvédelmi berendezések |

**7. EGYEBEK**